CELEX: C2005/330/58
Language: fi
Date: 2005-12-24 00:00:00
Title: Asia T-384/05: Kanne  19.10.2005  — Istituto Regionale per gli Interventi Promozionali in Agricoltura — I.R.I.P.A. Abruzzo (Pescara, Italia) v. Euroopan yhteisöjen komissio

24.12.2005   
            
            
               FI
            
            
               Euroopan unionin virallinen lehti
            
            
               C 330/23
            
         Kanne 19.10.2005 — Istituto Regionale per gli Interventi Promozionali in Agricoltura — I.R.I.P.A. Abruzzo (Pescara, Italia) v. Euroopan yhteisöjen komissio
   (Asia T-384/05)
   (2005/C 330/58)
   Oikeudenkäyntikieli: italia
   Asianosaiset
   
      Kantaja(t): Istituto Regionale per gli Interventi Promozionali in Agricoltura — I.R.I.P.A. Abruzzo (Pescara, Italia) (edustajat: avvocato Gianluca Belotti, avvocato Nicola Pisani ja avvocato Emanuele Dell'Elce)
   
      Vastaaja: Euroopan yhteisöjen komissio
   Vaatimukset
   
               —
            
            
               Kantaja vaatii, että 9.8.2005 päivätyssä kirjeessä oleva komission päätös, ja tarpeellisilta osin 12.10.2005 päivätty komission kirje kumotaan ja määrätään muita valintaperusteita noudattaen, että komissio myöntää kantajalle asiassa kyseessä olevan tuen.
            
         
               —
            
            
               Euroopan yhteisöjen komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kanteella riitautetaan 9.8.2005 tehty Euroopan yhteisöjen komission päätös, jonka kantaja sai 12.88.2005 ja jolla kantajalle ilmoitettiin, että sen asetuksen (EY) N:o 814/2000 perusteella esittämää tukihakemusta ei ollut hyväksytty vuoden 2005 budjettimäärärahoja vahvistettaessa sillä perusteella, että kantajalla ei katsottu olevan edellytettyä taloudellista suorituskykyä.
   Siitä poiketen, mitä komissio on päätöksessään todennut perustellakseen tuen hylkäävän päätöksen, kantaja väittää, että sen ja sen liikekumppaneiden taloudellinen kapasiteetti ylitti kyseisen hankkeen osalta reilusti hankintailmoituksessa edellytetyn suorituskyvyn siinäkin tapauksessa, että komission tarkoittamaa likviditeettikriteeriä sovellettaisiin erittäin tiukasti.
   Tämän lisäksi kantaja väittää, että tämä likviditeettiä koskeva valintaperuste, sellaisena kuin komissio on sitä tulkinnut, on ilmeisen epäjohdonmukainen ja kohtuuttomassa suhteessa tavoiteltuihin päämääriin rajatessaan kilpailuun osallistumismahdollisuuden tällä tavalla ja täysin keinotekoisesti. Se väittää, että taloudellista suorituskykyä koskeva edellytys täyttyy, koska likviditeetti oli reilusti yli 100 prosenttia haetun tuen kokonaismäärästä (263.895,50 euroa) ja että niiden kolmen tilivuoden aikana, joilta talousarviot ja tilit oli hyväksytty ja päätetty, kantajan ja sen liikekumppaneiden likviditeetti ylitti selvästi tämän määrän.